钦定古今图书集成/明伦汇编/氏族典/第162卷 > 韩邦宪
## 钦定古今图书集成/明伦汇编/氏族典/第162卷 > 韩邦宪

按《高淳县志》：邦宪，字子成，叔阳子。少以奇童称。领嘉
靖戊午乡荐，明年成进士。相国欲引入馆选，不赴。授
屯田主事，佐理大工，绝中贵人侵冒。及营永陵有功，
晋虞衡员外郎。因念父告归，父随卒，祖母母相继卒，
居三丧，致哀尽礼。服阕补刑部，迁衢州知府。甫至，问
民疾苦，首陈明大义，明职守，实节省，复成法，议赋役”，
讲实政、广储蓄、修武备八事，而尢以教化风俗人才
为先。旌礼孝节，捐俸养士，他所规画尚多，将次第举
行，而疾作矣。时大旱，犹强起书檄，发粟赈济，及将卒
惟惓惓百姓是念，语不及私。所著有“《高淳事宜私议
四则》《衢州》诸集。